**Japanhavet** er et randhav vest i Stillehavet som grenser til Japan, Nord-Korea, Russland og Sør-Korea. I Sør-Korea blir havet kalt for *Østhavet*. Som med Middelhavet er det nesten ikke noe tidevann siden det nesten er helt lukket.

Geografi
--------

Japanhavet grenser til det russiske fastlandet og øya Sakhalin i nord, Koreahalvøya i vest og de japanske øyene Hokkaidō, Honshū og Kyūshū i øst. 
Japanhavet har forbindelse til Stillehavet gjennom Tsugarustredet, til Øst-Kina-havet via Koreastredet og til Okhotskhavet gjennom La Pérouse-stredet og Tatarstredet.

Japanhavets dypeste punkt er 3742 meter, og gjennomsnittsdybden er 1752 m. Arealet er på 978 000 km².

Japanhavet er delt inn i tre store basseng: *Yamotobassenget* i sørøst, *Japanbassenget* i nord og *Tsushimabassenget (Ulleungbassenget)* i sørvest. Japanbassenget er den dypeste delen av havet, mens Tsushimabassenget er det grunneste. 

På østkysten er kontinentalsokkelen bred, mens den på vestsiden, særlig langs kysten av Korea, er smal, om lag 30 km bred i snitt. 

Den varme Tsushimastrømmen, en gren av Kuroshiostrømmen, strømmer nordover gjennom Koreasundet langs kysten av Japan, den kalde Limanstrømmen strømmer sørover gjennom Tartarsundet langs kysten av Russland. 

Japanhavet var en gang omgitt av land da det eksisterte en landbru i Øst-Asia.

### Avgrensning

International Hydrographic Organization definerer grensene for Japanhavet som følger:

> *I sørvest.* Den nordøstlige grensen til Øst-Kina-havet [Fra Nomo Saki (32°35′ N) på Kyushu til sørpunktet til Fukue-jima (Goto Retto) og videre gjennom denne øya til Ose Saki (Kapp Goto) og til Hunan Kan, sørpunktet til Saishu To (Quelpart), gjennom denne øya til dens vestlige ytterpunkt og derfra langs parallellen 33°17′ nord til fastlandet] og den vestlige grensen mot Innlandshavet [definert som «Den sørøstre grensen til Japanhavet»].
> 
> 
> *I sørøst.* I Shimonoseki Kaikyo. En linje som går fra Nagoya Saki (130°49′,5 E) på Kyushu gjennom øyene Uma Sima og Muture Sima (33°58′,5 N) til Murasaki Hana (34°01) ′ N) på Honsyû.
> 
> 
> *I øst.* I Tsugaru Kaikô. Fra ytterpunktet av Siriya Saki (141°28′ Ø) til ytterpunktet av Esan Saki (41°48′ N).
> 
> 
> *I nordøst.* I La Pérouse-stredet (Sôya Kaikyô). En linje som forbinder Sôni Misaki og Nishi Notoro Misaki (45°55′ N).
> 
> 
> *I nord.* Fra Kapp Tuik (51°45′ N) til Kapp Susjtsjova.
> 
> 
>

Økonomi
-------

Området i nord og sørøst er de rikeste fiskeområdene. Fiske i havet er økonomisk svært viktig, noe som kommer til syne i striden om Liancourtøyene mellom Sør-Korea og Japan. Havet har òg viktige mineralforekomstar, særlig magnetittsand. En mener òg at det kan være naturgass og petroleum under havbunnen. Med vekst i økonomien til Øst-Asia har Japanhavet blitt en stadig viktigere ferdselsåre.

Navnestrid
----------

Navnet på havområdet er omstridt og betegnelsen «Japanhavet» er relativt ny. Japan mener at navnet var i bruk tidlig på 1800-tallet, mens en i Nord-Korea og Sør-Korea mener at navneendringen ble tvunget fram i kolonitiden. Ved en offisiell bekreftelse i 1929 ble ikke havområder, som de fleste andre navn påtvunget nye japanske navn eller navneformer i perioden, tilbakestilt i etterkant.

Både Sør-Korea og Nord-Korea har prøvd å få en slutt på det de mener er en arv fra kolonitiden, og Sør-Korea ønsker å få navnet «Østhavet» tilbake
og mener at «Japanhavet» ikke var i bruk før «Koreahavet».
Nord-Korea ønsker navnet Øst-Korea-havet tilbake.

Som følge av denne striden benytter enkelte publikasjoner begrepet «Japanhavet (Østhavet)» når de skriver om havstykket.

27. august 2008 kom begge de koreanske statene med separate forslag til den niende konferansen om standardisering av geografiske navn hos Forente nasjoner. Konferansen kom ikke med en løsning på konflikten, men oppfordret alle parter til å komme fram til en akseptabel løsning. Ordstyreren for møtet sa at «individuelle land kan ikke påtvinge spesifikke navn på det internasjonale samfunnet, og en standardisering kan bare finne sted når en har fått konsensus».
I praksis betyr dette at FN vil fortsette med å benytte «Japanhavet».

Bilder
------

* Japanhavets utstrekning, basert på International Hydrographic Organizations definisjonJapanhavets utstrekning, basert på International Hydrographic Organizations definisjon
* Kart over JapanhavetKart over Japanhavet
* Japanhavet ved Kapp Hinomisaki nær Izumo, JapanJapanhavet ved Kapp Hinomisaki nær Izumo, Japan
* En bukt på Ostrov Sibirjakova i Peter den stores buktEn bukt på Ostrov Sibirjakova i Peter den stores bukt
* Kármánsk virvelgate utenfor kysten av RishiriKármánsk virvelgate utenfor kysten av Rishiri

Referanser
----------

1. 1 2 3  Sea of Japan *Encyclopædia Britannica*
2. ↑  BBC News – S Korea bid to solve sea dispute
3. ↑  Report on the Progress in Consultations on the Naming of thehavet Area between the Korean Peninsula og the Japanese Archipelago 30. august 2007
4. ↑  Tides in Marginal, Semi-Enclosed og Coastal seas – Part I:Sea Surface Height Arkivert 18. mars 2004 hos Wayback Machine.
5. ↑  «Limits of Oceans and Seas» (PDF). International Hydrographic Organization.
6. ↑  «East Sea or «Sea of Japan»». Arkivert fra originalen 24. oktober 2007. Besøkt 7. november 2008.
7. ↑  «Utenriksdepartementet i Sør-Korea: Østhavet». Arkivert fra originalen 19. august 2012. Besøkt 8. november 2008.
8. ↑  «Østhavet eller Japanhavet?». Arkivert fra originalen 24. oktober 2007. Besøkt 7. november 2008.
9. ↑  Om endring av navnet Japanhavet
10. ↑  Japanhavet og Østhavet
11. ↑  «Japanhavet mot Østhavet». Arkivert fra originalen 29. september 2008. Besøkt 7. november 2008.
12. ↑  Rapport fra den 9. UNCSGN, 2007
13. ↑  *Kyodo News*: «Despite Korean efforts, geographic conference backs Sea of Japan name», *The Japan Times*, 29. august 2007

Eksterne lenker
---------------

* (en) Sea of Japan – kategori av bilder, video eller lyd på Commons Rediger på Wikidata
* East Sea (offisielt koreansk nettsted på engelsk)
* The Issue of the Name of the Sea of Japan (offisielt japansk nettsted på engelsk)

Portaler: Korea | Japan

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** NDL **·** NKC **·** BNE **·** GeoNames
 |